OpenLLM-France/wikimedia huggingface dataset:
# Ezcurrita

L'ezcurrita és un mineral de la classe dels borats. Rep el seu nom en honor de Juan Manuel de Ezcurra (1900-1970), director de la Compañia Productora de Boratos SA.

## Característiques

L'ezcurrita és un borat de fórmula química Na₂B₅O₇(OH)₃·2H₂O. Cristal·litza en el sistema triclínic en forma de cristalls prismàtics que són fibrosos o aplanats, moderadament estriats i allargats al llarg de [001], que es poden doblegar, de fins a 7,5 cm; també en forma de masses intercrescudes, escindibles. La seva duresa a l'escala de Mohs va de 3 a 3,5.
Segons la classificació de Nickel-Strunz, l'ezcurrita pertany a «06.EB - Inopentaborats» juntament amb els següents minerals: larderel·lita, probertita, tertschita i priceïta.

## Formació i jaciments

L'ezcurrita va ser descoberta a la mina Tincalayu (Mina Boroquímica), al Salar del Hombre Muerto (província de Salta, Argentina) formada probablement a partir de solucions derivades de la deshidratació del bòrax en un dipòsit discordant en limolites i gresos de platja plegats, associada amb bòrax, kernita i halita. També ha estat trobada a la pegmatita Muiâne, a Alto Ligonha (Zambézia, Moçambic).

## Referències

* 1 2 3 «Ezcurrite» (en anglès). Mindat. [Consulta: 5 juny 2017].
* 1 2 «Ezcurrite» (en anglès). Handbook of Mineralogy. Arxivat de l'original el 3 de març 2016. [Consulta: 5 juny 2017].

## Enllaços externs

* Galeria d'imatges
# Mar Alicante

El Club Balonmano Mar Alicante és un equip d'handbol femení, el més important de la ciutat d'Alacant (l'Alacantí). Juga en la Divisió d'Honor de la Lliga espanyola d'handbol femení. tot contribuint als èxits que darrerament han obtès els equips valencians en aquest esport. Està presidit per José Antonio Navarro. La seua equipació és conformada per una samarreta blava i un pantaló negre. A més a més, manté una relació de filiació amb el Torrellano. En casa, juga els seus partits al Pavelló Pitiu Rochel d'Alacant.

## Història

Alacant sempre ha estat una ciutat amb gran tradició balonmanística (amb un històric europeu com el Club Handbol Calpisa), si bé l'handbol femení comença a guanyar protagonisme en els anys 1990. És a través de diversos col·legis d'educació que després d'unir-se decideixen formar el Club Handbol Unió Alacantina que en un primer moment va estar entrenat per Salvador Crespo i que va ser canviant de nom fins que en 1996 es va passar a anomenar Club Handbol Mar Alacant.
El 17 d'abril de 2011 el club va aconseguir un fet històric a nivell europeu en ficar-se en la final de la Recopa d'Europa per primera vegada en la seva història en guanyar al Lugi Lund de Suècia. Anteriorment va eliminar el Zaglebi Lublin de Polònia, al FIF Copenhage de Dinamarca i el Rostov Don de Rússia. Aquesta final la van perdre contra el FTC-Rail Cargo d'Hongria el 15 de maig de 2011 culminant així,el millor any de la història del club. En 2014 abandonà la divisió d'honor per manca de pressupost.

## Honors

* Copa ABF: 1
** Guanyador: 2010–11
* Copa EHF femenina: 0
** Finalista: 2011
* Copa de la Reina: 0
** Finalista: 2010
* Supercopa d'Espanya: 0
** Finalista: 2010

## Temporada a temporada

| Temporada | Voltes | Divisió | Pos. | Notes |
| 1996–97 | 2 | Primera Nacional | 1st / 1st | Promociona |
| 1997–98 | 1 | Divisió d'Honor | 11è / 2n | |
| 1998–99 | 1 | Divisió d'Honor | 2n / 6è | |
| 1999–00 | 1 | Divisió d'Honor | 5è / 7è | Relegat |
| 2000–01 | 2 | Primera Nacional | 1r / 1r | Promociona |
| 2001–02 | 1 | Divisió d'Honor | 5è / 5è | |
| 2002–03 | 1 | Divisió d'Honor | 11è | |
| 2003–04 | 1 | Divisió d'Honor | 7è | |
| 2004–05 | 1 | Divisió d'Honor | 7è | |
| 2005–06 | 1 | Divisió d'Honor | 6è | |
| Temprada | Voltes | Divisió | Pos. | Notes |
| 2006–07 | 1 | Divisió d'Honor | 9è | |
| 2007–08 | 1 | Divisió d'Honor | 6è | |
| 2008–09 | 1 | Divisió d'Honor | 5è | |
| 2009–10 | 1 | Divisió d'Honor | 4è | |
| 2010–11 | 1 | Divisió d'Honor | 4è | |
| 2011–12 | 1 | Divisió d'Honor | 5è | |
| 2012–13 | 1 | Divisió d'Honor | 9è | |
| 2013–14 | 1 | Divisió d'Honor | 11è | Relegat |
| 2014–15 | 3 | 2a Divisió Nacional | 1r | |
| 2015–16 | 3 | 2a Divisió Nacional | 1r | |

## Referències

* ↑ «Historia» (en castellà). CB Web oficial Mar Alicante. Arxivat de l'original el 20 de juliol 2011. [Consulta: 8 maig 2011].
* ↑ El Mar Alicante dice Sí a Europa
* ↑ Fitxa al web de la Federació Europea d'Handbol
* ↑ El Mar Alicante renuncia a la División de Honor de balonmano femenino por presupuesto, 20 Minutos, 22 de juny de 2014

## Enllaços externs

* www.maralicante.es Arxivat 2015-08-01 a Wayback Machine.
# Dashkovaïta

La dashkovaïta o daixkovaïta és un mineral de la classe dels compostos orgànics. Va ser descoberta a la mina de ferro Korshunovskoye, óblast d'Irkutsk, a Rússia i rep el seu nom en honor de la presidenta de l'Acadèmia Russa de les Ciències Iekaterina Dàixkova (1743 - 1810).

## Característiques

La dashkovaïta és una substància orgànica de fórmula química Mg(HCOO)₂·2H₂O. Cristal·litza en el sistema monoclínic en fibres de fins a 3 mm de llarg. És de color blanc i la seva duresa a l'escala de Mohs és 1.
Segons la classificació de Nickel-Strunz, la dashkovaïta pertany a «10.AA - Sals d'àcids orgànics: formats, acetats, etc» juntament amb els següents minerals: formicaïta, acetamida, calclacita, paceïta i hoganita.

## Formació i jaciments

La dashkovaïta és un mineral de formació rara que ha estat trobat en filons hidrotermals en serpentines en marbres dolomítics.
La dashkovaïta ha estat trobada al lloc on va ser descoberta i a la localitat propera de dipòsit de bor de Solongo, a l'altiplà de Vitim, Buriàtia, també a Rússia.
Ha estat trobada associada amb els següents minerals: shabynita, iowaïta, ekaterinita, korshunovskita, halita i hidromagnesita.

## Referències

* 1 2 «Dashkovaite» (en anglès). Mindat. [Consulta: 7 novembre 2015].
* 1 2 3 «Dashkovaïta» (en anglès). Handbook of Mineralogy. Arxivat de l'original el 3 de març 2016. [Consulta: 31 octubre 2016].
# Cantons del Loira

Els Cantons del Loira són 40 i s'agrupen en 3 districtes:
# Associació per a la Recuperació dels Desapareguts en el Franquisme

L'Associació per la Recuperació dels Desapareguts en el Franquisme, també coneguda per les seves sigles, A.R.D.F-Desapareguts, és una associació espanyola de caràcter estatal,registrada en el Ministeri de l'Interior el set de març del 2011.
El seu objectiu principal és la localització de víctimes de la repressió durant la Guerra Civil espanyola i la Dictadura Franquista. Entre les mateixes es troben persones que van ser assassinades, generalment per paramilitars de Falange, i els cossos de les quals, habitualment enterrats en fosses comunes, no van poder ser recuperats pels seus familiars.
L'Associació per la Recuperació dels Desapareguts en el Franquisme (A.R.D.F.), se sustenta en l'experiència de tots els seus socis i col·laboradors/as en treballs de recerca, localització i exhumació, en tot el relatiu a la Guerra Civil espanyola i Postguerra.
A.R.D.F., es desenvolupa sobre denúncies de familiars a la recerca dels seus sers estimats (desapareguts) en fosses comunes. Informant i fent un seguiment de recerca sobre la denúncia a la recerca de (desapareguts), i sobre restes mortals humans no identificats com poden ser soldats soterrats en llocs que no els correspon, com poden ser, finques particulars, camins i carreteres o parcel·les dependents de qualsevol administració, trinxeres i cementiris o parcel·les fora dels cementiris.
A.R.D.F., es difereix per la seva particularitat apartidista, respectant ideologies i sentiments, tenint com a única circumstància i projecte real per portar endavant, realitzar treballs en tot el relatiu a l'avui denominada Memòria Històrica, a gratcient que a qualsevol moment, podria variar el nom o Llei pel que fa al tema principal al que l'A.R.D.F fa esment.
La ARDF-Desapareguts és una associació sense ànim de lucre. Per poder dur a terme els nostres projectes ens financem de donatius, publicacions de llibres i articles ,i també a través de crowfunfings.

## Referències

* ↑ Vizoso, Sonia «Hallados los primeros restos de represaliados en la mayor fosa común de Galicia». , 12-07-2018 [Consulta: 31 març 2019].
* https://www.diarilaveu.com/noticia/14645/nova-seu-al-pv-de-lardf-desapareguts-en-el-franquisme
# Toksport WRT

Toksport WRT és un equip de curses i preparació per esports de motor amb seu principal a Nürburgring, a la localitat de Quiddelbach, Alemanya. Des de fa molts anys és l'estructura esportiva principal amb la que Škoda Motorsport porta a competició els seus vehicles.
Han guanyat la categoria WRC 2 del Campionat Mundial de Ral·lis l'any 2021 amb Andreas Mikkelsen i l'any 2022 amb Emil Lindholm. També han guanyat el Campionat d'Europa de Ral·lis l'any 2019 amb Chris Ingram i l'any 2021 amb Andreas Mikkelsen.

## Trajectòria

L'any 2019 guanyen el Campionat d'Europa de Ral·lis amb el pilot Chris Ingram al volant d'un Škoda Fabia R5. Donant el salt a temps complert al WRC 2 de cara al 2020 amb Pontus Tidemand, Eyvind Brynildsen i Jan Kopecký amb l'Škoda Fabia R5. Val a dir que Tokstrom ja havia participat puntualment en proves del WRC 2 des del 2016. Tidemand acabaria segon del campionat, tan sols superat per Mads Østberg de l'equip PH Sport.
De cara a la temporada 2021 els pilots són Marco Bulacia, Eyvind Brynildsen i Andreas Mikkelsen, el qual aconseguiria tres victòries i dues segones posicions, amb el que es proclamaria guanyador de la categoria del Mundial. A més, aquella mateixa temporada, Mikkelsen també guanyaria el Campionat d'Europa de Ral·lis. El cotxe utilitzat per aquella temporada va ser el Škoda Fabia Rally2 evo.
A partir de la temporada 2022 Toksport crea un doble equip per disputar el WRC 2: el Toksport WRT i el Toksport WRT 2. Pel 2022, el primer estigué integrat, principalment, per Andreas Mikkelsen i Marco Bulacia, mentre que el segon per Emil Lindholm i Nikolai Griazin. Els equips de Tosport serien els grans dominadors de la temporada. Lindholm es proclamaria guanyador del WRC 2, mentre que Mikkelsen finalitzaria segon i Gryazin cinquè.
De cara la temporada 2023 són tres els equips que elabora Toksport. De nou torna a guanyar la categoria, en aquesta ocasió amb el noruec Andreas Mikkelsen i, de nou, el subcampió també és un pilot del equip, en aquesta ocasió el britànic Gus Greensmith.

## Referències

* ↑ «Cuarteto de cuerda de Toksport WRT para el debut del Skoda Fabia RS Rally2 en el WRC» (en castellà), 04-12-2022. [Consulta: 28 abril 2023].
* ↑ «Chris Ingram ya es campeón de Europa de rallyes» (en castellà). Arxivat de l'original el 2023-04-28. [Consulta: 28 abril 2023].
* ↑ «¡Mads Østberg gana el título mundial de WRC2 con el C3 R5! -». Arxivat de l'original el 2020-12-10. [Consulta: 28 abril 2023].
* ↑ «Andreas Mikkelsen suma el título del Europeo de Rallies al de WRC2» (en castellà), 25-10-2021. [Consulta: 28 abril 2023].
* ↑ «Emil Lindholm se proclama campeón del WRC2 tras un sufrido podio en Japón» (en castellà). Arxivat de l'original el 2023-01-28. [Consulta: 28 abril 2023].
# Província de Sofia-Ciutat

La província de Sofia-Ciutat (en búlgar: Област София-град), és una província (oblast) situat a l'oest de Bulgària, amb capital a la ciutat de Sofia. La província es troba rodejada per la província de Sofia excepte a la part sud-occidental, on limita amb la província de Pernik.

## Subdivisions
### Ciutats

Bankia, Elkhovo, Novi Iskar, Sofia

## Pobles

Balxa, Bistritsa, Busmantsi, Txepintsi, Dobroslavtsi, Dolni Bogrov, Dolni Passarel, Guerman, Gorni Bogrov, Ivaniane, Jeleznitsa, Jeliava, Jiten, Kazitxene, Klissura, Kokaliane, Krivina, Kubratovo, Katina, Lokorsko, Lozen, Malo Butxino, Martxaevo, Miroviane, Mramor, Negovan, Pantxarevo, Plana, Podgumer, Svetovratxene, Vladaia, Voluiak, Voinegovtsi, Iana

## Referències

* ↑ «Област София-град (Lloc web oficial de la província)» (en anglès i búlgar). [Consulta: 28 juny 2009].

## Enllaços externs

* Web oficial de la província (en (anglès) i (búlgar))
# Joaquim Hernández i López

Joaquim Hernández i López (Abla, 26 de juliol de 1947) és un exfutbolista espanyol de la dècada de 1970 i posteriorment entrenador.

## Trajectòria

És el pare del també exfutbolista i entrenador del FC Barcelona Xavier Hernández i Creus. Es formà al Terrassa FC, però ben aviat fou fitxat pel CE Sabadell, club amb el qual arribà a jugar un partit a primera divisió i a la Copa del Rei, durant la temporada 1965-66. Retornà al Terrassa i l'any 1967 fou fitxat pel CD Comtal, filial del Barça, arribant a jugar diversos partits amistosos amb el primer equip.
Fou destinat a Melilla per realitzar el servei militar obligatori, i allí jugà cedit al Melilla CF i al el CD Schweppes Industrial, l'equip filial. L'any 1970 tornà a Barcelona, on coincidí amb la reestructuració del futbol base blaugrana. El Comtal desaparegué, naixent el Barcelona Atlètic. Hernández fou descartat per Vic Buckingham, marxant a jugar al Girona FC. Continuà jugant a nombrosos equips catalans de tercera divisió, fins a l'edat de 37 anys, defensant els colors de CE Europa (dues temporades), CF Calella, CE Manresa (cinc temporades en dues etapes), CE Hospitalet, Reus Deportiu (tres temporades) i CF Igualada (dues temporades).
Un cop retirat esdevingué entrenador. Començà al futbol base del Terrassa FC, passant més tard pel primer equip egarenc. També dirigí altres equips modestos catalans com la UE Sants, CP San Cristóbal, CF Igualada, UE Rubí, CF Tremp, FC Sant Quirze i UE Tàrrega.

## Palmarès
### CD Comtal

* Tercera Divisió espanyola de futbol:
** 1968

## Referències

* 1 2 3 «Fitxes d'ex jugadors del Terrassa Futbol Club». Terrassa Futbol Club. Arxivat de l'original el 2016-03-04. [Consulta: 7 maig 2016].
* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 «Joaquim Hernàndez: el derbi Terrassa-Sabadell». Diari de Sabadell, 03-03-2006. Arxivat de l'original el 2012-06-26. [Consulta: 7 maig 2016].
* ↑ «El padre de Xavi Hernández jugó en el Melilla». Melilla es deporte, 11-02-2014. [Consulta: 7 maig 2016].
* ↑ «Només vaig estar content de marxar per perdre de vista Martín Vences». Diari de Girona, 16-03-2009. [Consulta: 7 maig 2016].
* ↑ «Tremp vol que li canviï la sort». Mundo Deportivo, 28-11-1996. [Consulta: 7 maig 2016].
* ↑ «Actualidad en la Terra Ferma». Mundo Deportivo, 11-06-1998. [Consulta: 7 maig 2016].
* ↑ «Joaquim Hernández, del Tárrega al Barça». Mundo Deportivo, 27-01-1999. [Consulta: 7 maig 2016].

## Enllaços externs

* Perfil a BDFutbol
# Pal·les

«Pal·les» té aquests significats:
* Pal·les Atena, sobrenom ritual («donzella») de la deessa grega Atena; vegeu
* Pal·les (llibert), amant de Valèria Messal·lina, esposa de l'emperador Claudi
* Pal·les (poeta)
* (2) Pal·les, asteroide.
# Dashu wangzi

Dashu wangzi (xinès simplificat: 大树王子, pinyin: Dàshù wángzǐ, literalment 'Príncep gran arbre') és un curtmetratge d'animació per titelles de Hong Kong, produïda el 1948, i estrenada el 31 de març del 1950. És la primera pel·lícula d'animació en la història de l'illa. Tingué un pressupost de més de 10.000 dòlars de Hong Kong i s'utilitzaren 300 titelles.

## Referències

* ↑ 余慕雲. 香港電影八十年. 香港區域市政局, 1994. «大樹王子」是香港出產的第一部木偶片,導演和創始人是讀新風,它是一九四八年的出敬仰的。品一九四五年八月,日本無條件投降,香港光後,結束了香港電影史上的第二個中止期。四十年代光復期,香港一共生產了四百二十部粵語片。(一九四九年年產量 ...»
* ↑ 魏君子. 光影裏的浪花：香港電影脈絡回憶. 中華書局(香港)有限公司, 2019-05-01, p. 656. ISBN 978-988-8572-49-6.
* ↑ 香港影片大全. Urban Council, 1952, p. 41. ISBN 978-962-8050-05-5.
* ↑ Du, Daisy Yan «Suspended animation: The Wan Brothers and the (In)animate Mainland-Hong Kong Encounter, 1947–1956». Journal of Chinese Cinemas, 11, 2, 04-05-2017, pàg. 152-153. DOI: 10.1080/17508061.2017.1322783. ISSN: 1750-8061.
* ↑ 青青電影. 青青出版社.. «大樹王子」係由導新風導演,聯合十餘人担任工作,製成之木偶三百多個,據稱要半年 後才能完成,需用港幣數萬元。白楊的外于张骏祥將赴美國時學,已基本刊,白杨在 香港完成了新片「火葬」亦將與外子同行,赴美國好萊塢世界電影耐源地去觀光一番, 他們 ...»
# Brunellia

Brunellia és un gènere de plantes amb flors dins la família Brunelliaceae. Són arbres de 62 espècies que creixen en zones muntanyenques des del sud de Mèxic a Bolívia. 10 de les espècies viuen a Ecuador, totes excepte una es presenten als Andes.

## Classificació

* Brunellia acostae, Cuatrec.
* Brunellia almaguerensis, Cuatrec.
* Brunellia antioquensis, (Cuatrec.) Cuatrec.
* Brunellia boqueronensis, Cuatrec.
* Brunellia cayambensis, Cuatrec.
* Brunellia darienensis, Cuatrec. & Porter
* Brunellia ecuadoriensis, Cuatrec.
* Brunellia farallonensis, Cuatrec.
* Brunellia macrophylla, Killip & Cuatrec.
* Brunellia morii, Cuatrec.
* Brunellia occidentalis, Cuatrec.
* Brunellia ovalifolia, Bonpl.
* Brunellia pauciflora, Cuatrec. & C.I.Orozco
* Brunellia penderiscana, Cuatrec.
* Brunellia racemifera, Tulasne
* Brunellia rufa, Killip & Cuatrec.
* Brunellia subsessilis, Killip & Cuatrec.
* Brunellia zamorensis, Steyerm.

## Referències

* ↑ Angiosperm Phylogeny Group (2009), "An update of the Angiosperm Phylogeny Group classification for the orders and families of flowering plants: APG III", Botanical Journal of the Linnean Society 161 (2): 105–121, doi:10.1111/j.1095-8339.2009.00996.x, <http://www3.interscience.wiley.com/journal/122630309/abstract>. Consulta: 10 desembre 2010 Arxivat 2017-05-25 at Archive-It
* 1 2 «1. Brunellia Ruiz & Pavón» (en spanish). Árboles y arbustos de los Andes del Ecuador.
# Aquilegia eximia

Aquilegia eximia és una espècie de planta herbàcia que pertany a la família de les ranunculàcies. És un endemisme de Califòrnia, on creix en el bosc humit de la costa.

## Descripció

És una herba perennifòlia que creix d'un gruix càudex i que varia en alçada, on pot arribar a fer una alçada màxima de prop de 1,5 metres. Les fulles inferiors es divideixen en grans segments de fulla de fins a 4 o 5 centímetres de llarg i tenen un lòbul de forma ovalada. Les fulles més llunyanes a la tija no estan segmentades, però poden ser profundament lobulades. La inflorescència té una flor gran. Cada flor té cinc sèpals plans de color vermell brillant a taronja-vermell de fins a gairebé 3 centímetres de llarg, i cinc pètals que tenen uns esperons buits de fins a 4 centímetres de llarg, de color vermell ataronjat brillant a la superfície exterior i de l'interior de color groc ataronjat a groc. La boca de cada tub buit del pètal té de fins a un centímetre d'ample. Els sèpals i els pètals es reflecteixen generalment cap a la tija i els cinc pistils i molts estams prims s'estenen cap endavant des del centre de la flor.

## Taxonomia

Aquilegia eximia va ser descrita per Van Houtte ex-Planch. i publicat a Journal Général d'Horticulture 12: 13, pl. 1188. 1857.

### Etimologia

Aquilegia : nom genèric que deriva del llatí aquila = "àguila", en referència a la forma dels pètals de la qual se'n diu que és com l'urpa d'una àguila.
eximia: epítet llatí que significa "distinguida".

### Sinonímia

* Aquilegia adiantoides Greene
* Aquilegia fontinalis J.T.Howell
* Aquilegia tracyi Jeps.

## Referències

* ↑ «Aquilegia eximia» (en anglès). Tropicos.org. Missouri Botanical Garden. [Consulta: 9 maig 2020].
* ↑ A Epítets Botànics
* ↑ A Epítets Botànics
* ↑ Aquilegia eximia a PlantList

## Bibliografia

* Abrams, L. 1944. Buckwheats to Kramerias. 2: 635 pp. In L. Abrams Ill. Fl. Pacific States. Stanford University Press, Stanford.
* Anonymous. 1986. List-Based Rec., Soil Conserv. Serv., U.S.D.A. Database of the U.S.D.A., Beltsville.
* Bailey, L. H. & E. Z. Bailey. 1976. Hortus Third i–xiv, 1–1290. MacMillan, New York.
* Flora of North America Editorial Committee, e. 1997. Magnoliidae and Hamamelidae. 3: i–xxiii, 1–590. In Fl. N. Amer.. Oxford University Press, Nova York.
* Hickman, J. C. 1993. Jepson Man.: Higher Pl. Calif. i–xvii, 1–1400. University of California Press, Berkeley.
* Munz, P. A. 1974. Fl. S. Calif. 1–1086. University of California Press, Berkeley.
* Munz, P. A. & D. D. Keck. 1959. Cal. Fl. 1–1681. University of California Press, Berkeley.

## Enllaços externs

* Jepson Manual Treatment
* Flora of North America
* Galeria de fotos
# Tokmani

Tokmani (rus: Токманы) és un poble del krai de Perm, a Rússia, que en el cens del 2010 tenia 2 habitants. Forma part de l'assentament rural d'Àssovo. Es troba al marge esquerre del riu Bardà, al nord-oest del centre administratiu de l'assentament, Àssovo.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# E. L. James

Erika Mitchell (Londres, 7 de març de 1963), més coneguda pel seu nom d'escriptora E L James, és una escriptora britànica. Ha escrit la trilogia de novel·les eròtiques Cinquanta ombres d'en Grey, Cinquanta ombres més fosques i Cinquanta ombres alliberades. En total de les seves novel·les s'han venut unes 70 milions d'exemplars a tot el món. El 2012, la revista Time la va posar com «Una de les 100 persones més influents»
El 2015 ha publicat Grey, una nova perspectiva de la història narrada a la trilogia, contada en primera persona pel seu protagonista masculí, Christian Grey.

## Biografia

James va néixer amb el nom d'Erika Mitchell, filla de mare xilena i de pare escocès, un càmera de la BBC. Es va criar a Buckinghamshire.
James va rebre educació a la Pipers Corner School i a la Wycombe High School, de la ciutat de High Wycombe a Buckinghamshire. Després assistí a la Universitat de Kent, on estudià història.
James havia treballat com a executiva a la televisió.

## Referències

* ↑ 'Fifty Shades Of Grey' Author Reveals ‘Twilight’ Inspiration. Access Hollywood
* ↑ 'An Erotic Novel, 'Fifty Shades of Grey', Goes Viral With Women. New York Times
* ↑ «E.L. James». Waterstones. [Consulta: 1r setembre 2014].
* ↑ Bentley, Paul «'Mummy porn' Fifty Shades Of Grey outstrips Harry Potter to become fastest selling paperback of all time». Daily Mail [Londres], 17-06-2012.
* ↑ Julie Bosman «Libraries Debate Stocking ‘Fifty Shades of Grey’ Trilogy». The New York Times, 21-05-2012.
* ↑ «The Shy British Mum Behind 50 Shades of Grey». Time Magazine, 29-03-2012.
* ↑ Who Should be Time's Person of the Year 2012? E.L. James Arxivat 2012-11-26 a Wayback Machine.
* ↑ {author}. «"Fifty Shades of Grey" coming in hardcover». Salon.com, 10-01-2013. [Consulta: 6 juliol 2013].
* ↑ Bentley, Paul «Fifty Shades of Grey supera a Harry Potter en vendes en poc temps». Daily Mail [Londres], 18-06-2012 [Consulta: 1r gener 2015].
* ↑ «The World's 100 Most Influential People: 2012» (en anglès). Time, 2012. [Consulta: 25 febrer 2022].
* 1 2 3 «EL James: The shy housewife behind Fifty Shades of Grey». The Telegraph, 06-02-2015.
* ↑ "M&S meets S&M Mum who erotic bestseller Fifty Shades Of Grey". The Sun. Retrieved 31 May 2012
* ↑ Davies, Barbara «50 Shades of Control Freak: E.L. James has gone from home counties housewife to Hollywood player». Daily Mail [Londres], 07-02-2015.
* ↑ Who is E L James? Arxivat 2012-05-26 a Wayback Machine. Chicago Tribune Retrieved 31 May 2012

## Enllaços externs

* Official author website
# Joaquim Granados i Borrell

Joaquim Granados i Borrell (la Seu d'Urgell, Alt Urgell 1907 - Barcelona 1968) fou un farmacèutic, advocat i activista polític català. Mentre estudiava a Barcelona esdevingué cap de la secció universitària de Palestra, i fou un dels fundadors de la Federació Nacional d'Estudiants de Catalunya (FNEC), de la qual fou el primer president del 1932 al 1934.

## Referències

* ↑ «Joaquim Granados i Borrell». Gran Enciclopèdia Catalana. Barcelona: Grup Enciclopèdia Catalana.